**Αποτελέσματα εισαγωγής Αλλοδαπών – Αλλογενών στην Τριτοβάθμια Εκπαίδευση 2024**

Από το Υπουργείο Παιδείας, Θρησκευμάτων και Αθλητισμού ανακοινώνονται τα ονόματα των εισαγομένων στην Τριτοβάθμια Εκπαίδευση της ειδικής κατηγορίας Αλλοδαπών – Αλλογενών αποφοίτων λυκείων εκτός ΕΕ και αποφοίτων λυκείων ή αντίστοιχων σχολείων κρατών – μελών της Ε.Ε για το έτος 2024.

Τα ανωτέρω αποτελέσματα είναι διαθέσιμα στους ενδιαφερόμενους από το διαδίκτυο (στην ιστοσελίδα του ΥΠΑΙΘΑ, <https://results.it.minedu.gov.gr>). Οι ενδιαφερόμενοι θα μπορούν να πληροφορούνται το Τμήμα επιτυχίας τους, εφόσον πληκτρολογήσουν τον **οκταψήφιο κωδικό** τους αριθμό και τους **τέσσερις αρχικούς χαρακτήρες** (Επώνυμο-Όνομα-Πατρώνυμο-Μητρώνυμο).

Οι εγγραφές των επιτυχόντων στα Τμήματα και τις Σχολές της Τριτοβάθμιας Εκπαίδευσης με την ειδική κατηγορία Αλλοδαπών – Αλλογενών αποφοίτων λυκείων εκτός ΕΕ και αποφοίτων λυκείων ή αντίστοιχων σχολείων κρατών – μελών της Ε.Ε. θα γίνουν από την **Πέμπτη 12 Σεπτεμβρίου έως και την Τετάρτη 25 Σεπτεμβρίου 2024.**

Η αναλυτική εγκύκλιος εγγραφών θα ανακοινωθεί τις επόμενες μέρες και θα αναρτηθεί στην ιστοσελίδα του Υπουργείου Παιδείας, Θρησκευμάτων και Αθλητισμού.

Για τις βάσεις εισαγωγής των  Αλλοδαπών – Αλλογενών χωρών ΕΕ έτους 2024, πατήστε [εδώ](https://www.minedu.gov.gr/publications/docs2023/ΒΑΣΕΙΣ_ΕΠΙΛΟΓΗ_ΑΛΛΟΔΑΠΩΝ-ΑΛΛΟΓΕΝΩΝ_ΕΥΡΩΠ._ΕΝΩΣΗΣ_ΠΑΝΕΛ.2024.xls).

Για τις βάσεις εισαγωγής των  Αλλοδαπών – Αλλογενών χωρών εκτός ΕΕ έτους 2024, πατήστε [εδώ](https://www.minedu.gov.gr/publications/docs2023/ΒΑΣΕΙΣ_ΕΠΙΛΟΓΗ_ΑΛΛΟΔΑΠΩΝ-ΑΛΛΟΓΕΝΩΝ_ΕΚΤΟΣ_ΕΥΡΩΠ._ΕΝΩΣΗΣ_ΠΑΝΕΛ.2024.xls).